નીરવ મોદી હાલ બ્રિટનમાં છે તેવી જાણ સરકાર દ્વારા જૂનમાં કરવામાં આવી હતી. એન્ફોર્સમેન્ટ ડિરેક્ટોરેટ (ઈડી) દ્વારા મની લોન્ડરિંગ કેસમાં નીરવ મોદી સામે તપાસ ચલાવાઈ રહી છે. સીબીઆઈએ નીરવ મોદી સામે રેડ કોર્નર નોટિસ બજાવવા ઇન્ટરપોલનો સંપર્ક સાધ્યો હતો. રેડ કોર્નર નોટિસ દ્વારા ઇન્ટરપોલે તેના ૧૯૨ સભ્ય દેશોને નીરવ મોદીની ભાળ મળે કે તરત તેની ધરપકડ કરીને ઇન્ટરપોલને હવાલે કરવા આદેશ આપ્યો છે.